**Р Е Ш Е Н И Е № ПВ-27-П/2016г.**

Процедурата по реда на глава шеста от Закона за опазване на околната среда за инвестиционно предложение: **„Изграждане на селскостопански сгради за отглеждане на животни и оранжерия“** в имоти № 002398 и 002404, землище с. Бойково, Община Родопи е започнала с внасяне в РИОСВ–Пловдив на уведомление с вх. № ОВОС-463/18.04.2016г. от Възложителя **М. Димитрова**

За определяне приложимата процедура по реда на гл. VІ от Закона за опазване на околната среда /ЗООС/(ДВ бр.91/2002г.) е необходимо уведомлението да съдържа информацията, посочена в чл.4, ал. 3 от Наредбата за условията и реда за извършване на оценка на въздействието върху околната среда /Наредба за ОВОС/. В тази връзка, на основание чл. 5, ал. 4 от Наредбата за ОВОС поради недостатъчност в така предоставената документация и невъзможност за определяне на приложимата процедура по глава шеста от ЗООС с писмо изх. № ОВОС-463/09.05.2016г, РИОСВ- Пловдив е изискала от Възложителя предоставяне на допълнителна информация, а именно:

* Да се посочи броя на животните, които ще се отглеждат в селскостопанските постройки, в т. ч. и метода на отглеждане.
* Начин на съхранение/третиране на формираните торови маси (твърда и течна фракция).
* Предвижда ли се напояване на земеделските култури в оранжерията. В случай, че се предвижда напояване да се посочи видът на напоителната система, както и начинът на водоснабдяване. В тази връзка ако е предвидено изграждане на сондажен кладенец е необходимо да се уточни дълбочина, проектни параметри и местоположение на водовземното съоръжение.

С писмо вх. № ОВОС-463/24.06.2016г., възложителят е представил в РИОСВ- Пловдив гореизисканата информация.

На основание чл.5, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС, ПМС №59/2003г.), с писмо изх. № ОВОС-463/12.07.2016г., Възложителят е информиран за следното:

**I. По отношение на изискванията на глава шеста от Закона за опазване на околната среда /ЗООС/**

Предвиденото инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. Дадени са указания на Възложителя за предприемане на необходимите действия, а именно:

* Да представи информация по Приложение № 2 към чл.6 от Наредбата за ОВОС в един екземпляр на хартиен и един екземпляр на цифров носител, както и уведомления до Кметовете на Община Родопи и Кметство с. Бойково и засегнатото население.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по Приложение № 2.
* Да заплати такса /500 лв./, съгласно чл.1, ал.5, т.1 от Тарифа за таксите, събирани в системата на МОСВ /ДВ бр.94 от 2012г./.

**II. По отношение на изискванията на чл.31 от Закона за биологично разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС). От Възложителя е поискано да представи информация на хартиен и цифров носител, съобразена с изискванията на чл.10 от горната Наредба относно най-близката защитена зона BG0001033 „Брестовица”.

С писмо вх. № ОВОС-463/30.09.2016г., възложителят **М. Димитрова**, е поискал прекратяване на преписката по горецитираната процедурата. Въз основа на изложеното фактическо обстоятелство, на основание чл.56, ал.1 от Административно процесуалния кодекс /АПК/.

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:**

**„Изграждане на селскостопански сгради за отглеждане на животни и оранжерия“** в имоти № 002398 и 002404, землище с. Бойково, Община Родопи от Възложителя: **Мария Димитрова**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 27.10.2016г.**

*Директор на РИОСВ – Пловдив*